Махса Аміні

Махса Аміні (21 верасня 1999, Секез, Іран — 16 верасня 2022) — іранская праваабаронца і змагарка за правы жанчын. 

22-гадовая Махса Аміні з іранскага Курдыстана прыехала ў Тэгеран праведаць сваякоў. 13 верасня 2022 года яе затрымаў спецыяльны атрад паліцэйскіх, якія сочаць за выкананнем шарыяцкіх нормаў. Дзяўчыну абвінавацілі ў тым, што яна замест хіджаба мела хустку.

Паводле афіцыйнай версіі, Махса Аміні памерла ў пастарунку праз праблемы з сэрцам. Але, па звестках СМІ, дзяўчына памерла ў шпіталі. Туды яе даставілі з пастарунка моцна збітай, з пераламаным чэрапам, і яна знаходзілася ў стане комы. Пра яе смерць было аб’яўлена 16 верасня. 

Пасля пахавання да магілы Махсы Аміні ў горадзе Секез у іранскім Курдыстане сталі прыходзіць незадаволеныя людзі. Калі ў натоўпе пачуліся крыкі «Далоў дыктатара!», па пратэстоўцах адкрылі агонь на паражэнне, забіўшы і параніўшы некалькі чалавек. Гэта прывяло да масавых пратэстаў па ўсёй краіне.

19 кастрычніка 2023 года лаўрэатмі Прэміі імя Андрэя Сахарава «За свабоду думкі», заснаванай Еўрапарламентам, сталі Махса Аміні і іранскі рух «Жанчына, жыццё, свабода».

 Зноскі